Հեղափոխությունը թերեւս ամենադրական ազդեցությունն ունեցավ համասեռամոլների վրա։ Նրանք «նոր Հայաստանում» մի այլ կարգի են ժրել՝ գնում են Սյունիքի մարզ ու «շուխուր» անում Շուռնուխում, որի արդյունքում իրենք են ծեծվում, մտնում են ոստիկանություն ու ոստիկան ծեծում, մասնակցում են ընդդեմ Սերժի ու հանուն Նիկոլի ակցիաներին, քանակ ապահովում հանրահավաքներում։ Վերջերս էլ իրենց ծիածանագույն դրոշի վրա վարչապետի նկարն էին դաջել ու հայտարարել, որ մասնակցելու են վաղվա հանրահավաքին։ Կարճ ասած՝ Սերժ Սարգսյանի դեմ պայքարելով՝ հասանք նրան, որ գեյերը, լեսբիներն ու տրանսվիստիտները կամ, ինչպես սիրում են «կուլտուրական» անվանել նրանց՝ ԼԳԲՏ համայնքի ներկայացուցիչների իրավունքները հնարավորինս պաշտպանված լինեն մեր երկրում։ Եվ դա վատ չէ, եթե, իհարկե, նրանք չսկսեն ոտնահարել մեծամասնության իրավունքները եւ տեռորի չենթարկեն իրավապահ համակարգը։ Հայ ժողովուրդը երկու բան չէր տեսել վերջին 20 տարում՝ Սերժ Սարգսյանի հրաժարականն ու տրանսվիստիտների գրոհը ոստիկանություն, բայց դա էլ տեսավ։ Եվ սա ունի իր՝ հիմնականում ֆինանսական-գրանտային պատճառները։ Հայաստանը, ասում են, տարիներ շարունակ միլիոնավոր դոլարներ է ստացել եւ ստանում է գեյերի «հայրենիք» Եվրոպայից՝ նրանց իրավունքների պաշտպանության եւ պրոպագանդայի համար։ Նոր կառավարությունն էլ կարծես թե դեմ չէ այդ միլիոններին։